
. Φύλλου 399 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ουσιώδης, αποκλειστικός και εμπιστευτικός χα¬ 
ρακτήρας των πληροφοριών και συχνότητα δη¬ 
μοσιοποίησης βάσει του άρθρου 432 παράγρα¬ 
φοι 1 και 2 και του άρθρου 433 του Κανονισμού 
(ΕΕ) αριθμ. 575/2013. 

2 Ερμηνεία των διαφόρων περιστάσεων, όπου ένα 
ίδρυμα θεωρείται ότι τελεί σε κατάσταση αφερεγ- 
γυότητας ή επαπειλούμενης αφερεγγυότητας για 
την εφαρμογή της υποχρέωσης άμεσης ενημέρω¬ 
σης της Τράπεζας της Ελλάδος από το διοικητικό 
συμβούλιο του ιδρύματος, σύμφωνα με τα οριζό¬ 
μενα στην παράγραφο 1 του εσωτερικού άρθρου 
81 του άρθρου 2 του ν. 4335/2015. 

3 Υποβολή εποπτικών αναφορών χρηματοοικονο¬ 
μικής πληροφόρησης από πιστωτικά ιδρύματα 
σύμφωνα με τον Κανονισμό (ΕΕ) 2015/534 της Ευ¬ 
ρωπαϊκής Κεντρικής Τράπεζας. 


ΑΠΟΦΑΣΕΙΣ 

Αριθμ. πράξης 110/31 .1.2017 (1) 

Ουσιώδης, αποκλειστικός και εμπιστευτικός χα¬ 
ρακτήρας των πληροφοριών και συχνότητα δη¬ 
μοσιοποίησης βάσει του άρθρου 432 παράγρα¬ 
φοι 1 και 2 και του άρθρου 433 του Κανονισμού 
(ΕΕ) αριθμ. 575/2013. 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 55 Ατού Καταστατικού της Τράπεζας της 
Ελλάδος, όπως ισχύει, 

β) τον Κανονισμό (ΕΕ) αριθμ. 575/2013 του Ευρωπαϊ¬ 
κού Κοινοβουλίου και του Συμβουλίου της 26ης Ιουνίου 
2013, σχετικά με τις απαιτήσεις προληπτικής εποπτείας 
για πιστωτικά ιδρύματα και επιχειρήσεις επενδύσεων, και 
την τροποποίηση του Κανονισμού (ΕΕ) αριθμ. 648/2012 
(ΕΕ Ε 176 (27.6.2013) 1) και ιδίως το όγδοο μέρος του 
Κανονισμού και ειδικότερα τα άρθρα 431,432 και 433 
αυτού, 


γ) το ν. 4261/2014 «Πρόσβαση στη δραστηριότητα 
των πιστωτικών ιδρυμάτων και προληπτική εποπτεία 
πιστωτικών ιδρυμάτων και επιχειρήσεων επενδύσεων 
(ενσωμάτωση της Οδηγίας 2013/36/ΕΕ), κατάργηση του 
ν. 3601/2007 και άλλες διατάξεις» (ΦΕΚ Α' 107), όπως 
ισχύει, και ιδίως τις διατάξεις του άρθρου 4 αυτού, 
δ) τον Κανονισμό (ΕΕ) αριθμ. 1093/2010 του Ευρω¬ 
παϊκού Κοινοβουλίου και του Συμβουλίου της 24ης 
Νοεμβρίου 2010 σχετικά με τη σύσταση Ευρωπαϊκής 
Εποπτικής Αρχής (Ευρωπαϊκή Αρχή Τραπεζών), την τρο¬ 
ποποίηση της απόφασης αριθμ. 716/2009/ΕΚ και την 
κατάργηση της απόφασης 2009/78/ΕΚ της Επιτροπής, 
(ΕΕ Ε 331 (15.12.2010) 12), και ιδίως το άρθρο 16 αυτού, 
ε) τη σκοπιμότητα υιοθέτησης των κατευθυντήριων 
οδηγιών της Ευρωπαϊκής Αρχής Τραπεζών της 23ης Δε¬ 
κεμβρίου 2014 σχετικά με τον ουσιώδη, αποκλειστικό 
και εμπιστευτικό χαρακτήρα των πληροφοριών και τη 
συχνότητα δημοσιοποίησης βάσει του άρθρου 432 πα¬ 
ράγραφοι 1 και 2 και του άρθρου 433 του Κανονισμού 
(ΕΕ) αριθμ. 575/2013 (ΕΒΑ/ΟΕ/2014/14), 
στ) το γεγονός ότι από τις διατάξεις της παρούσας 
πράξης δεν προκαλείται δαπάνη σε βάρος του κρατικού 
προϋπολογισμού, αποφασίζει: 

να καθορίσει τις υποχρεώσεις των πιστωτικών ιδρυμά¬ 
των που υπόκεινται στην άμεση εποπτεία της Τράπεζας 
της Ελλάδος σχετικά με τον ουσιώδη, αποκλειστικό και 
εμπιστευτικό χαρακτήρα των πληροφοριών και τη συ¬ 
χνότητα δημοσιοποίησης βάσει του άρθρου 432 παρά¬ 
γραφοι 1 και 2 και του άρθρου 433 του Κανονισμού (ΕΕ) 
αριθμ. 575/2013: 

Α. Διαδικασίες και εσωτερικές ρυθμίσεις 

1. Η επίσημη πολιτική για την αξιολόγηση της καταλ¬ 
ληλότητας της δημοσιοποίησης, συμπεριλαμβανομέ- 
νης της συχνότητάς της, περιλαμβάνει μια κατάλληλη 
διαδικασία που καλύπτει τη χρήση απαλλαγών για την 
παράλειψη δημοσιοποιήσεων σύμφωνα με τις παραγρά¬ 
φους 1 και 2 του άρθρου 432 του Κανονισμού (ΕΕ) αριθμ. 
575/2013, καθώς και την αξιολόγηση της συχνότητας 
των δημοσιοποιήσεων σύμφωνα με το άρθρο 433 αυτού. 

2. Η διαδικασία μπορεί να περιλαμβάνεται σε μια υφι¬ 
στάμενη διαδικασία σχεδιασμένη για τη λήψη αποφά¬ 
σεων σχετικά με θέματα που άπτονται της δημοσιοποί¬ 
ησης, εφόσον διαθέτει τουλάχιστον τα χαρακτηριστικά 
που περιγράφονται στις παρακάτω υποπεριπτώσεις α 

έως στ. Επίσης, πρέπει να είναι αναλογική ως προς το 
μέγεθος, την κλίμακα των εργασιών και το εύρος των 
δραστηριοτήτων του πιστωτικού ιδρύματος και να είναι 
συναφής με την εσωτερική οργάνωσή του. Η διαδικασία 
πρέπει τουλάχιστον: 

α) να είναι εγκεκριμένη από το διοικητικό συμβούλιο 
του πιστωτικού ιδρύματος ή από ειδική επιτροπή που 
διορίζεται από αυτό, 

β) να προσδιορίζει την οργανωτική μονάδα ή μονάδες, 
τα ανώτερα διοικητικά στελέχη ή τις επιτροπές τους και 
το προσωπικό που είναι αρμόδιο για τον σχεδίασμά, την 
εφαρμογή και την επανεξέταση της πολιτικής σχετικά με 
τον ουσιώδη, αποκλειστικό και εμπιστευτικό χαρακτήρα 
των πληροφοριών και τη συχνότητα δημοσιοποίησης, 

γ) να διασφαλίζει ότι η συμβολή όλων των σχετικών 
μονάδων και λειτουργιών, όπως ενδεικτικά της λειτουρ¬ 
γίας διαχείρισης κινδύνου και της μονάδας κανονιστικής 
συμμόρφωσης, λαμβάνεται υπόψη κατά τον σχεδίασμά, 
την εφαρμογή και την επανεξέταση της προαναφερό- 
μενης πολιτικής, 

δ) να προβλέπει ότι τα ανώτερα διοικητικά στελέχη ή 
οι επιτροπές τους είναι αρμόδια για τη λήψη της τελικής 
απόφασης σχετικά με το αν πρέπει να παραλειφθεί ένα 
πληροφοριακό στοιχείο ή αν η συχνότητα δημοσιοποί¬ 
ησης πρέπει να θεωρηθεί κατάλληλη, αφού ληφθούν 
υπόψη οι δεόντως αιτιολογημένες προτάσεις που υπο¬ 
βάλλονται από την αρμόδια οργανωτική μονάδα ή μο¬ 
νάδες και το προσωπικό που είναι επιφορτισμένο με την 
εφαρμογή της προαναφερόμενης πολιτικής, 

ε) να ορίζει μια επαρκή διαδικασία υποβολής εκθέσε¬ 
ων όσον αφορά την εφαρμογή της προαναφερόμενης 
πολιτικής, 

στ) να καθορίζει το κατάλληλο επίπεδο διαφάνειας για 
κάθε απαλλαγή από την υποχρέωση δημοσιοποίησης ή 
την κατάλληλη συχνότητα δημοσιοποίησης σύμφωνα με 
τα Κεφάλαια Ε και ΣΤ της παρούσας. 

3. Τα πιστωτικά ιδρύματα τεκμηριώνουν πλήρως και 
τηρούν αρχείο με τα κατάλληλα αποδεικτικά στοιχεία 
για την εφαρμογή της διαδικασίας της παραγράφου 2 
του παρόντος Κεφαλαίου και για τις αξιολογήσεις που 
διενεργούν σύμφωνα με τις διατάξεις των Κεφαλαίων Β, Γ 
ή Δ της παρούσας με σκοπό τη διασφάλιση της δέουσας 
ανιχνευσιμότητας και διαφάνειας κατά την εφαρμογή 
των πολιτικών σχετικά με τον ουσιώδη, αποκλειστικό και 
εμπιστευτικό χαρακτήρα των πληροφοριών και τη συ¬ 
χνότητα δημοσιοποίησης (για παράδειγμα μελέτες που 
αποδεικνύουν τον δυνητικό αντίκτυπο των δημοσιοποι¬ 
ήσεων πληροφοριών που θεωρούνται αποκλειστικές). 

4. Σε περίπτωση που τα πιστωτικά ιδρύματα προ¬ 
βαίνουν σε δημοσιοποιήσεις σχετικά με την επίσημη 
πολιτική συμμόρφωσής τους με τις υποχρεώσεις δημο¬ 
σιοποίησης που ορίζονται στο όγδοο μέρος του Κανο¬ 
νισμού (ΕΕ) αριθμ. 575/2013, εξετάζουν το ενδεχόμενο 
συμπερίληψης μιας περιγραφής της ως άνω διαδικασίας, 
καθώς και μιας περιγραφής της πολιτικής τους σχετικά με 
τον ουσιώδη, αποκλειστικό και εμπιστευτικό χαρακτήρα 
των πληροφοριών και τη συχνότητα δημοσιοποίησης 
σύμφωνα με τις διατάξεις των Κεφαλαίων Α έως Δ της 
παρούσας. 


Β. Ζητήματα που λαμβάνονται υπόψη κατά την αξιο¬ 
λόγηση του ουσιώδους χαρακτήρα των πληροφοριών 
προς δημοσιοποίηση 

1. Τα πιστωτικά ιδρύματα δύνανται να παραλείπουν 
μία ή περισσότερες από τις δημοσιοποιήσεις που αναφέ- 
ρονται στον τίτλο II του Κανονισμού (ΕΕ) αριθμ. 575/2013 
εφόσον οι πληροφορίες που παρέχονται στο πλαίσιο 
των εν λόγω δημοσιοποιήσεων δεν θεωρούνται ουσι¬ 
ώδεις βάσει της παρούσας. Αντίθετα, ο χαρακτηρισμός 
ενός πληροφοριακού στοιχείου ως ουσιώδους μπορεί 
να οδηγήσει τα πιστωτικά ιδρύματα σε δημοσιοποιήσεις 
που υπερβαίνουν τις ισχύουσες υποχρεώσεις δημοσιο¬ 
ποίησης. 

2. Κατά την αξιολόγηση του ουσιώδους χαρακτήρα 
ενός πληροφοριακού στοιχείου, τα πιστωτικά ιδρύματα 
λαμβάνουν υπόψη τουλάχιστον ότι ο ουσιώδης χαρα¬ 
κτήρας: 

α) αξιολογείται τακτικά και τουλάχιστον σε ετήσια 
βάση, 

β) αξιολογείται με βάση τις απαιτήσεις δημοσιοποίη¬ 
σης ποιοτικών και ποσοτικών στοιχείων, 
γ) αξιολογείται στο επίπεδο κάθε επιμέρους υποχρέω¬ 
σης δημοσιοποίησης και, κατά περίπτωση, σε συνολική 
βάση. Ειδικότερα, τα πιστωτικά ιδρύματα αξιολογούν 
κατά πόσον το σωρευτικό αποτέλεσμα της παράλειψης 
συγκεκριμένων υποχρεώσεων δημοσιοποίησης, που σε 
μεμονωμένο επίπεδο θεωρούνται μη ουσιώδεις, θα οδη¬ 
γήσει σε παράλειψη πληροφοριών που θα μπορούσαν 
να επηρεάσουν τις οικονομικές αποφάσεις των χρηστών, 
δ) αξιολογείται λαμβάνοντας υπόψη τις περιστάσεις 
και το ευρύτερο πλαίσιο κατά τον χρόνο της δημοσιο¬ 
ποίησης, για παράδειγμα την επιρροή του οικονομικού 
και πολιτικού περιβάλλοντος, 
ε) αξιολογείται με βάση τις εκτιμώμενες ανάγκες των 
χρηστών και την εκτιμώμενη σημασία των πληροφοριών 
για τους χρήστες αυτούς, για παράδειγμα μια υποχρέω¬ 
ση δημοσιοποίησης μπορεί να είναι ουσιώδης για τους 
χρήστες αλλά να μην είναι για το πιστωτικό ίδρυμα. Ως 
εκ τούτου, η έκταση των πληροφοριών που δημοσιοποι¬ 
ούνται είναι προσαρμοσμένη στις ανάγκες των χρηστών 
λαμβανομένης υπόψη της επίπτωσης της δημοσιοποί¬ 
ησης στην κατανόηση, εκ μέρους τους, του πιστωτικού 
ιδρύματος και του προφίλ κινδύνου του. Οι πληροφορίες 
που συνδέονται με στοιχεία που ενέχουν υψηλό βαθ¬ 
μό υποκειμενικότητας από την πλευρά των πιστωτικών 
ιδρυμάτων για τον καθορισμό των αντίστοιχων ποσών, 
ενδέχεται να είναι ουσιώδεις για τους χρήστες, 
στ) αξιολογείται λαμβανομένων υπόψη της ειδικής φύ¬ 
σης και του σκοπού των υποχρεώσεων δημοσιοποίησης 
που αξιολογούνται.Τα κριτήρια δεν πρέπει να εφαρμό¬ 
ζονται με τον ίδιο τρόπο για όλες τις δημοσιοποιήσεις. 
Ιδίως για τις δημοσιοποιήσεις ποιοτικών στοιχείων μπο¬ 
ρεί να απαιτούνται διαφορετικές ειδικές διαδικασίες ή 
διαφορετικοί δείκτες από εκείνους που χρησιμοποιού¬ 
νται για τον καθορισμό του ουσιώδους χαρακτήρα των 
ποσοτικών στοιχείων, 

ζ) αποτελεί έννοια ειδική για κάθε πιστωτικό ίδρυμα, 
εξαρτάται από τα ειδικά χαρακτηριστικά, τις δραστηρι¬ 
ότητες, τους κινδύνους και το προφίλ κινδύνου αυτού 

και δεν αξιολογείται αυτομάτως με βάση το μέγεθος/την 
κλίμακα του πιστωτικού ιδρύματος, τη σημασία του για 
την εγχώρια αγορά ή το μερίδιο αγοράς του, 

η) δεν εξαρτάται αποκλειστικά από το μέγεθος. Ο ου¬ 
σιώδης χαρακτήρας συνδέεται μετηνποσοτική σημασία 
από την άποψη του ποσού ή/και την ποιοτική σημασία 
από την άποψη της φύσης μιας πληροφορίας, όπως τα 
ανοίγματα ή οι κίνδυνοι, που ενδέχεται να είναι ουσιώ¬ 
δεις λόγω φύσης ή μεγέθους. Η αξιολόγηση του ουσι¬ 
ώδους χαρακτήρα που βασίζεται αποκλειστικά σε πο¬ 
σοτικές προσεγγίσεις ή κατώτατα όρια σημαντικότητας 
δεν πρέπει κατά κανόνα να θεωρείται κατάλληλη όσον 
αφορά τη δημοσιοποίηση, 

θ) αποτελεί δυναμική έννοια: εξαρτάται από το πλαίσιο 
των δημοσιοποιήσεων και μπορεί, συνεπώς, να εφαρ¬ 
μόζεται με διαφορετικό τρόπο για τις διάφορες δημο¬ 
σιοποιήσεις που πραγματοποιούνται σε βάθος χρόνου, 
ανάλογα με την εξέλιξη των κινδύνων. Ειδικότερα, τα 
πιστωτικά ιδρύματα εξετάζουν τους κινδύνους/τις επι¬ 
χειρηματικές δραστηριότητες στις οποίες εκτίθενται 
ή ενδέχεται να εκτεθούν. Οι ειδικές κατά περίπτωση 
επαναξιολογήσεις του ουσιώδους χαρακτήρα, καθώς 
εξελίσσονται οι κίνδυνοι ή μεταβάλλονται οι συνθήκες, 
μπορεί να επιφέρουν διαφοροποίηση ως προς το είδος 
και την έκταση των δημοσιοποιήσεων με την πάροδο 
του χρόνου. 

3. Τα πιστωτικά ιδρύματα μπορούν να λαμβάνουν υπό¬ 
ψη επιπλέον ζητήματα, εφόσον θεωρούνται βάσιμα και 
αντικειμενικά εύλογα. 

4. Η αξιολόγηση του ουσιώδους χαρακτήρα βασίζεται 
σε εκτίμηση που διενεργείται από οποιαδήποτε συναφή 
λειτουργία που προσθέτει αξία στην αξιολόγηση του 
ουσιώδους χαρακτήρα των υπό εξέταση δημοσιοποι¬ 
ήσεων, λαμβανομένων υπόψη συναφών κριτηρίων και 
δεικτών. Κατά την εφαρμογή της παραγράφου 2 του πα¬ 
ρόντος Κεφαλαίου για την αξιολόγηση του ουσιώδους 
χαρακτήρα ενός πληροφοριακού στοιχείου, τα πιστωτικά 
ιδρύματα αποδίδουν ιδιαίτερη προσοχή στα ακόλουθα 
κριτήρια: 

α) στο επιχειρηματικό τους μοντέλο, με βάση επιμέ- 
ρους δείκτες, και στη μακροπρόθεσμη στρατηγική τους, 

β) στο μέγεθος της πληροφορίας ή του στοιχείου (κίν¬ 
δυνος, άνοιγμα) με το οποίο συνδέεται η πληροφορία 
και για το οποίο αξιολογείται ο ουσιώδης χαρακτήρας, 
εκπεφρασμένο είτε ως ποσοστό των επιμέρους ρυθ¬ 
μιστικών ή οικονομικών παραμέτρων ή παραμέτρων 
κερδοφορίας ή των συγκεντρωτικών στοιχείων είτε ως 
ονομαστικό ποσό, 

γ) στην επιρροή που ασκεί ένα στοιχείο με το οποίο 
σχετίζεται μια πληροφορία στην ανάπτυξη των συνο¬ 
λικών ανοιγμάτων σε κίνδυνο (εκπεφρασμένη ιδίως σε 
όρους ποσών των ανοιγμάτων ή ποσών των σταθμι¬ 
σμένων ως προς τον κίνδυνο περιουσιακών στοιχείων 
(«Ρ\Λ/Α»)) ή στο συνολικό προφίλ κινδύνου του πιστω¬ 
τικού ιδρύματος, 

δ) στη σημασία της πληροφορίας από την άποψη της 
αντίληψης των υφιστάμενων κινδύνων και της φερεγ- 
γυότητας της οντότητας και των σχετικών τάσεων, λαμ- 
βάνοντας υπόψη ότι η παράλειψη δεν πρέπει να συγκα¬ 


λύπτει κάποια τάση όσον αφορά την εξέλιξη κινδύνων 
από προηγούμενη περίοδο, 
ε) στο εύρος των αλλαγών στο στοιχείο με το οποίο 
συνδέεται η πληροφορία σε σύγκριση με το προηγού¬ 
μενο έτος, 

στ) στη σχέση της πληροφορίας με τις πρόσφατες 
εξελίξεις όσον αφορά τους κινδύνους και τις ανάγκες 
δημοσιοποίησης, καθώς και με τις πρακτικές της αγοράς 
όσον αφορά τη δημοσιοποίηση. 

Γ. Ζητήματα που λαμβάνονται υπόψη κατά την αξιο¬ 
λόγηση του αποκλειστικού ή εμπιστευτικού χαρακτήρα 
της δημοσιοποίησης 

1. Κατά την αξιολόγηση του αποκλειστικού χαρακτήρα 
μιας πληροφορίας, τα πιστωτικά ιδρύματα λαμβάνουν 
υπόψη τα ακόλουθα: 

α) οι περιπτώσεις κατά τις οποίες οι πληροφορίες 
αξιολογούνται ως αποκλειστικές πρέπει να αποτελούν 
εξαίρεση και να συνδέονται με πληροφορίες που είναι 
τόσο σημαντικές ώστε η δημοσιοποίηση να επηρεάζει 
ουσιαστικά την ανταγωνιστική θέση του πιστωτικού 
ιδρύματος. Εκτός από τις πληροφορίες για προϊόντα 
και συστήματα οι οποίες, εάν γνωστοποιηθούν στους 
ανταγωνιστές, θα μειώσουν την αξία των επενδύσεων 
ενός πιστωτικού ιδρύματος σε αυτά, οι αποκλειστικές 
πληροφορίες μπορεί να συνδέονται με τις συνθήκες 
λειτουργίας ή τις επιχειρηματικές περιστάσεις που είναι 
σημαντικές από άποψη ανταγωνισμού, 
β) ένας γενικός κίνδυνος δυνητικής αποδυνάμωσης 
της ανταγωνιστικότητας λόγω της δημοσιοποίησης δεν 
συνιστά από μόνος του επαρκή λόγο για την αποφυγή 
της δημοσιοποίησης. Θα πρέπει να παρέχεται συγκεκρι¬ 
μένο σκεπτικό βασιζόμενο σε ανάλυση της επίπτωσης 
της δημοσιοποίησης αποκλειστικών πληροφοριών, 
γ) η απαλλαγή από την υποχρέωση δημοσιοποίησης 
σε σχέση με αποκλειστικές πληροφορίες δεν πρέπει να 
χρησιμοποιείται για την αποφυγή της δημοσιοποίησης 
πληροφοριών που θα έθεταν το πιστωτικό ίδρυμα σε 
μειονεκτική θέση στην αγορά, επειδή αντικατοπτρίζουν 
ένα δυσμενές προφίλ κινδύνου, 
δ) η υποβάθμιση της ανταγωνιστικής θέσης συνεκτι- 
μάται ενδεικτικά σε σχέση με το μέγεθος, την έκταση 
των επιχειρηματικών δραστηριοτήτων και τον τομέα 
δραστηριότητας. Τα πιστωτικά ιδρύματα αιτιολογούν 
τον τρόπο με τον οποίο η δημοσιοποίηση των εν λόγω 
πληροφοριών θα παράσχει υπερβολικά πολλές γνώσεις 
σχετικά με τις επιχειρηματικές τους δομές. 

2. Κατά την αξιολόγηση του εμπιστευτικού χαρακτήρα 
μιας πληροφορίας, τα πιστωτικά ιδρύματα λαμβάνουν 
υπόψη τα ακόλουθα: 

α) οι περιπτώσεις κατά τις οποίες οι πληροφορίες 
αξιολογούνται ως εμπιστευτικές πρέπει να αποτελούν 
εξαίρεση. Ενδέχεται, για παράδειγμα, ένας οικονομικός 
τομέας να παρουσιάζει έντονη συγκέντρωση ώστε η 
δημοσιοποίηση των ανοιγμάτων σε αυτόν να έχει ως 
αποτέλεσμα τη γνωστοποίηση των ανοιγμάτων σε αντι¬ 
συμβαλλόμενους, 

β) γενική αναφορά στην εμπιστευτικότητα δεν αποτε¬ 
λεί επαρκή λόγο για να αποφευχθεί η δημοσιοποίηση: 
τα πιστωτικά ιδρύματα προσδιορίζουν συγκεκριμένα και 

αναλύουν το βαθμό στον οποίο η δημοσιοποίηση μιας 
συγκεκριμένης πληροφορίας θα επηρέαζε δυσμενώς 
τα δικαιώματα των πελατών ή των αντισυμβαλλομένων 
τους ή θα συνιστούσε παράβαση των υποχρεώσεων 
εμπιστευτικότητας που καθορίζονται από τον νόμο. Η 
εισήγηση του νομικού τμήματος του πιστωτικού ιδρύμα¬ 
τος ή ενός νομικού εμπειρογνώμονα λαμβάνεται υπόψη 
κατά τη διενέργεια αυτής της ανάλυσης. 

Δ. Ζητήματα που λαμβάνονται υπόψη όσον αφορά 
την αξιολόγηση της δημοσιοποίησης πληροφοριών με 
συχνότητα μεγαλύτερη της ετήσιας 

1. Τα πιστωτικά ιδρύματα αξιολογούν την ανάγκη 
δημοσιοποίησης ορισμένων ή όλων των πληροφορι¬ 
ών σύμφωνα με τις απαιτήσεις των τίτλων II και III του 
όγδοου μέρους του Κανονισμού (ΕΕ) αριθμ. 575/2013 
με συχνότητα μεγαλύτερη της ετήσιας υπό το πρίσμα 
των κριτηρίων που ορίζονται στο άρθρο 433 αυτού και 
σύμφωνα με τη διαδικασία που περιγράφεται στο Κεφά¬ 
λαιο Α της παρούσας. 

2. Τα πιστωτικά ιδρύματα αξιολογούν την ανάγκη για 
συχνότερες δημοσιοποιήσεις με τη χρήση οποιοσδήπο¬ 
τε συναφούς εργαλείου αξιολόγησης στο πλαίσιο των 
στοιχείων του άρθρου 433 του Κανονισμού (ΕΕ) αριθμ. 
575/2013 και ιδίως στην περίπτωση που εμπίπτουν στις 
ακόλουθες περιπτώσεις: 

α) το πιστωτικό ίδρυμα αποτελεί ένα από τα τρία με¬ 
γαλύτερα ιδρύματα στην Ελλάδα, 

β) τα ενοποιημένα στοιχεία ενεργητικού του πιστω¬ 
τικού ιδρύματος υπερβαίνουν τα 30 δισεκατομμύρια 
ευρώ, 

γ) ο μέσος όρος των συνολικών στοιχείων ενεργητικού 
του πιστωτικού ιδρύματος σε βάση τετραετίας υπερβαί¬ 
νει το 20% του μέσου όρου του ελληνικού Ακαθάριστου 
Εγχώριου Προϊόντος σε βάση τετραετίας, 

δ) το πιστωτικό ίδρυμα διαθέτει ενοποιημένα ανοίγ¬ 
ματα, κατά την έννοια του άρθρου 429 του Κανονισμού 
(ΕΕ) αριθμ. 575/2013, που υπερβαίνουν τα 200 δισεκα¬ 
τομμύρια ευρώ ή το αντίστοιχο ποσό σε ξένο νόμισμα 
με χρήση της συναλλαγματικής ισοτιμίας αναφοράς που 
δημοσιεύεται από την Ευρωπαϊκή Κεντρική Τράπεζα και 
ισχύει στο τέλος του οικονομικού έτους. 

Ε. Δημοσιοποιήσεις από τα πιστωτικά ιδρύματα κατά 
την εφαρμογή απαλλαγής από την υποχρέωση δημο¬ 
σιοποίησης 

1. Σε περίπτωση που το πιστωτικό ίδρυμα δεν δημοσι¬ 
οποιεί πληροφορίες ή δεν τηρεί μια σειρά από υποχρε¬ 
ώσεις δημοσιοποίησης λόγω του μη ουσιώδους χαρα¬ 
κτήρα αυτών, δηλώνει ρητά το γεγονός αυτό. 

2. Στις περιπτώσεις κατά τις οποίες οι πληροφορίες 
κρίνονται αποκλειστικές ή εμπιστευτικές σύμφωνα με 
τη διαδικασία που περιγράφεται στο Κεφάλαιο Α και 
εφόσον έχουν ληφθεί υπόψη τα συναφή στοιχεία που 
παρατίθενται στο Κεφάλαιο Γ, τα πιστωτικά ιδρύματα 
παρέχουν τις ακόλουθες πληροφορίες: 

α) το είδος των πληροφοριών ή της υποχρέωσης δη¬ 
μοσιοποίησης που θεωρείται ότι έχει αποκλειστικό ή 
εμπιστευτικό χαρακτήρα σύμφωνα με την τελική απόφα¬ 
ση που ελήφθη κατά την ολοκλήρωση της διαδικασίας, 


β)το σκεπτικό για τη μη δημοσιοποίηση, δηλαδή πώς 
αιτιολογείται ο χαρακτηρισμός των πληροφοριών ως 
αποκλειστικών ή εμπιστευτικών, 
γ) πληροφορίες γενικότερου χαρακτήρα σχετικά με 
το αντικείμενο της υποχρέωσης δημοσιοποίησης. Αυτές 
οι γενικού χαρακτήρα πληροφορίες πρέπει να δημοσι¬ 
οποιούνται με χρήση μεθόδων που καθιστούν δυνατή 
τη δέουσα δημοσιοποίηση ώστε ταυτόχρονα να τηρούν 
ζητήματα εμπιστευτικότητας ή αποκλειστικότητας (μη 
δημοσιοποίηση ονόματος μεμονωμένων πελατών, κα¬ 
τάλληλο επίπεδο άθροισης). 

3. Οι πληροφορίες και οι εξηγήσεις που δημοσιοποι¬ 
ούνται μετά τη χρήση απαλλαγής από την υποχρέωση 
δημοσιοποίησης λόγω αποκλειστικού ή εμπιστευτικού 
χαρακτήρα των πληροφοριών πρέπει να είναι επαρκείς 
ώστε οι χρήστες να μπορούν να κατανοήσουν πλήρως 
την εξέλιξη των κινδύνων κατά τη διάρκεια της υπό εξέ¬ 
ταση περιόδου. Η χρήση απαλλαγής θα μπορούσε να 
οδηγήσει σε εφαρμογή τεχνικών άθροισης ή/και ανω¬ 
νυμοποίησης ώστε να είναι δυνατή η δημοσιοποίηση 
ουσιαστικών πληροφοριών. 

4. Τα πιστωτικά ιδρύματα παρέχουν τις πληροφορίες 
στο πλαίσιο του παρόντος Κεφαλαίου είτε κατανεμη¬ 
μένες απευθείας στις διάφορες ενότητες κινδύνου στο 
μέσο που αναφέρεται στο άρθρο 434 του Κανονισμού 
(ΕΕ) αριθμ. 575/2013 είτε συγκεντρωτικά σε ένα συγκε¬ 
κριμένο σημείο του εν λόγω μέσου. 

ΣΤ. Δημοσιοποιήσεις που πραγματοποιούνται με συ¬ 
χνότητα μεγαλύτερη της ετήσιας 
1. Τα πιστωτικά ιδρύματα που εμπίπτουν σε έναν από 
τους δείκτες της παραγράφου 2 του Κεφαλαίου Δ εκτιμούν 
το ενδεχόμενο να απαιτείται να παρέχουν τις ακόλουθες 
πληροφορίες σε συχνότητα μεγαλύτερη της ετήσιας: 

α) πληροφορίες σχετικά με τα ίδια κεφάλαια και τους 
συναφείς δείκτες σύμφωνα με τις απαιτήσεις των άρ¬ 
θρων 437 και 492, κατά περίπτωση, του Κανονισμού 
(ΕΕ) αριθμ. 575/2013, ιδίως τις ακόλουθες πληροφορίες, 
όπως ορίζονται στα παραρτήματα IV καιν του εκτελεστι¬ 
κού Κανονισμού (ΕΕ) αριθμ. 1423/2013 της Επιτροπής, 
της 20ής Δεκεμβρίου 2013: 

αα.το συνολικό ποσό του κεφαλαίου σε κοινές μετοχές 
της κατηγορίας 1, σύμφωνα με τις γραμμές 6 και 29, 
ββ. το συνολικό ποσό του πρόσθετου κεφαλαίου της 
κατηγορίας 1, σύμφωνα με τις γραμμές 36 και 44, 
γγ. το συνολικό ποσό του κεφαλαίου της κατηγορίας 

1, σύμφωνα με τη γραμμή 45, 

δδ. το συνολικό ποσό του κεφαλαίου της κατηγορίας 

2, σύμφωνα με τις γραμμές 51 και 58, 

εε. το συνολικό ποσό του κεφαλαίου, σύμφωνα με τη 
γραμμή 59, 

στστ. το συνολικό ποσό των κανονιστικών προσαρμο¬ 
γών σε κάθε σύνολο κεφαλαίων, σύμφωνα με τις γραμμές 
28, 43 και 57, 

ζζ. τον δείκτη κεφαλαίου κοινών μετοχών της κατηγο¬ 
ρίας 1, σύμφωνα με τη γραμμή 61, 
ηη. τον δείκτη κεφαλαίου της κατηγορίας 1, σύμφωνα 
με τη γραμμή 62, 

θθ. τον συνολικό δείκτη κεφαλαίου, σύμφωνα με τη 
γραμμή 63, 

β) πληροφορίες που απαιτούνται βάσει του άρθρου 
438 στοιχεία γ) έως στ) του Κανονισμού (ΕΕ) αριθμ. 
575/2013: 

αα. τα ποσά των σταθμισμένων ως προς τον κίνδυνο 
στοιχείων ενεργητικού και κεφαλαιακών απαιτήσεων, 
ανάλογα με το είδος των κινδύνων που προσδιορίζο¬ 
νται στο άρθρο 92 παράγραφος 3 του Κανονισμού (ΕΕ) 
αριθμ. 575/2013, 

ββ. τα ποσά των σταθμισμένων ως προς τον κίνδυνο 
στοιχείων ενεργητικού και κεφαλαιακών απαιτήσεων, 
ανάλογα με το είδος των κινδύνων που προσδιορίζο¬ 
νται στο άρθρο 92 παράγραφος 3 του Κανονισμού (ΕΕ) 
αριθμ. 575/2013 και κατά τις κατηγορίες ανοιγμάτων που 
αναφέρονται στο άρθρο 438 αυτού, 
γ) πληροφορίεςτου άρθρου 451 του Κανονισμού (ΕΕ) 
αριθ. 575/2013 σχετικά με τον δείκτη μόχλευσης και ιδί¬ 
ως τις ακόλουθες όπως ορίζονται στα παραρτήματα I 
και II του εκτελεστικού Κανονισμού (ΕΕ) 2016/200 της 
Επιτροπής για τον καθορισμό εκτελεστικών τεχνικών 
προτύπων όσον αφορά τη γνωστοποίηση του δείκτη 
μόχλευσηςτων ιδρυμάτων, σύμφωνα με τον Κανονισμό 
(ΕΕ) αριθμ. 575/2013: 

αα. το ποσό του κεφαλαίου της κατηγορίας 1 που χρη¬ 
σιμοποιείται ως αριθμητής, σύμφωνα με τη γραμμή 20, 
με την ειδική ρύθμιση που απαιτείται στη γραμμή ΕΕ-23, 
ββ. το ποσό του συνολικού ανοίγματος που χρησιμο¬ 
ποιείται ως παρονομαστής, σύμφωνα με τη γραμμή 21, 
γγ. τον προκύπτοντα δείκτη μόχλευσης σύμφωνα με 
τη γραμμή 22, 

δ) πληροφορίες σχετικά με τα ανοίγματα σε κίνδυνο, 
ιδίως πληροφορίες ποσοτικού χαρακτήρα για τα εσωτε¬ 
ρικά υποδείγματα, κατά την έννοια του άρθρου 452 στοι¬ 
χεία δ), ε) και στ) του Κανονισμού (ΕΕ) αριθμ. 575/2013, 
χωριστά για ανοίγματα για τα οποία χρησιμοποιούνται 
εσωτερικές εκτιμήσεις της ζημίας λόγω αθέτησης ή των 
συντελεστών μετατροπής για τον υπολογισμό των πο¬ 
σών των σταθμισμένων ως προς τον κίνδυνο ανοιγμάτων 
και για τα ανοίγματα για τα οποία δεν χρησιμοποιούν 
τέτοιου είδους εκτιμήσεις, 

ε) πληροφορίες σχετικά με άλλα στοιχεία που υπόκει- 
νται σε ταχείες μεταβολές και για τα στοιχεία εκείνα που 
καλύπτονται από το όγδοο μέρος του Κανονισμού (ΕΕ) 
αριθμ. 575/2013 και έχουν παρουσιάσει πολύ σημαντικές 
αλλαγές κατά τη διάρκεια της περιόδου για την οποία 
υποβάλλονται στοιχεία. 

2. Τα πιστωτικά ιδρύματα παρέχουν πρόσθετες ενδι¬ 
άμεσες πληροφορίες πέραν εκείνων που παρατίθενται 
στην παράγραφο 1 του παρόντος Κεφαλαίου, όταν το 
αποτέλεσμα της αξιολόγησής τους όσον αφορά την ανά¬ 
γκη παροχής των δημοσιοποιήσεων του όγδοου μέρους 
του Κανονισμού (ΕΕ) αριθμ. 575/2013 σε συχνότητα με¬ 
γαλύτερη της ετήσιας καταδεικνύει ότι αυτές οι πρόσθε¬ 
τες πληροφορίες είναι αναγκαίες για τη γνωστοποίηση 
του ολοκληρωμένου προφίλ κινδύνου τους στους συμ- 
μετέχοντες στην αγορά. 

3. Οι ενδιάμεσες πληροφορίες που δημοσιοποιούνται 
από τα πιστωτικά ιδρύματα σύμφωνα με τις παραγρά¬ 
φους 1 και 2 του παρόντος Κεφαλαίου και σύμφωνα με τη 
συχνότητα της παραγράφου 4 του παρόντος Κεφαλαίου 
πρέπει να είναι διαχρονικά συνεπείς και συγκρίσιμες. 


4. Η συχνότητα της δημοσιοποίησης εξαρτάται από τα 
κριτήρια της παραγράφου 2 του Κεφαλαίου Δ: 

α) τα πιστωτικά ιδρύματα που εμπίπτουν στον δείκτη 
της περίπτωσης δ) της παραγράφου 2 του Κεφαλαίου 
Δ εκτιμούν το ενδεχόμενο να απαιτείται να δημοσιο¬ 
ποιούν: 

αα. τις πληροφορίες που αναφέρονται στις περιπτώ¬ 
σεις α), β) υποπερίπτωση αα, γ) και ε) της παραγράφου 
1 του παρόντος Κεφαλαίου σε τριμηνιαία βάση, 

ββ. τις πληροφορίες που αναφέρονται στις περιπτώ¬ 
σεις δ) και β) υποπερίπτωση ββ) της παραγράφου 1 του 
παρόντος Κεφαλαίου σε εξαμηνιαία βάση, 

γγ. το σύνολο των πληροφοριών που απαιτούνται από 
τον εκτελεστικό Κανονισμό (ΕΕ) αριθμ. 1423/2013 της 
Επιτροπής και τον εκτελεστικό Κανονισμό (ΕΕ) 2016/200 
της Επιτροπής για τον καθορισμό εκτελεστικών τεχνικών 
προτύπων όσον αφορά τη γνωστοποίηση του δείκτη 
μόχλευσηςτων ιδρυμάτων, σύμφωνα με τον Κανονισμό 
(ΕΕ) αριθμ. 575/2013 σε εξαμηνιαία βάση. 

β) Τα πιστωτικά ιδρύματα που εμπίπτουν σε έναν από 
τους δείκτες που αναφέρονται στις περιπτώσεις α) έως 
γ) της παραγράφου 2 του Κεφαλαίου Δ εκτιμούν το εν¬ 
δεχόμενο δημοσιοποίησης των πλη ροφοριών που ανα- 
φέρονται στις περιπτώσεις α), β) υποπερίπτωση ββ και 
γ) έως ε) της παραγράφου 1 του παρόντος Κεφαλαίου 
σε εξαμηνιαία βάση. 

5. Οι πληροφορίες που αναφέρονται στις περιπτώσεις 
α) και γ) της παραγράφου 1 του παρόντος Κεφαλαίου 
δημοσιοποιούνται με τη μορφή που καθορίζεται στον 
εκτελεστικό Κανονισμό (ΕΕ) αριθμ. 1423/2013 της Επι¬ 
τροπής και στον εκτελεστικό Κανονισμό (ΕΕ) 2016/200 
της Επιτροπής για τον καθορισμό εκτελεστικών τεχνικών 
προτύπων όσον αφορά τη γνωστοποίηση του δείκτη 
μόχλευσηςτων ιδρυμάτων, σύμφωνα με τον Κανονισμό 
(ΕΕ) αριθμ. 575/2013. 

6. Οι πληροφορίες της παραγράφου 1 του παρόντος 
Κεφαλαίου δημοσιεύονται σε συνδυασμό με την ημερο¬ 
μηνία δημοσίευσηςτων ενδιάμεσων οικονομικών κατα¬ 
στάσεων ή πληροφοριών, κατά περίπτωση, τηρουμένου 
του άρθρου 434 του Κανονισμού (ΕΕ) αριθμ. 575/2013 
με τις απαραίτητες μόνον αλλαγές. 

7. Σε περίπτωση που πιστωτικά ιδρύματα που εμπί¬ 
πτουν σε τουλάχιστον έναν από τους δείκτες που ανα- 
φέρονται στην παράγραφο 2 του Κεφαλαίου Δ επιλέ- 
ξουν να μην προβούν σε μία ή περισσότερες από τις 
δημοσιοποιήσεις που αναφέρονται στην παράγραφο 1 
του παρόντος Κεφαλαίου με συχνότητα μεγαλύτερη της 
ετήσιας, το δηλώνουν τουλάχιστον στην ετήσια έκδοση 
του εγγράφου που περιέχει τις δημοσιοποιήσεις, όπως 
απαιτείται από το όγδοο μέρος του Κανονισμού (ΕΕ) 
αριθμ. 575/2013 και παρέχουν πληροφορίες σχετικά με 
τον τρόπο με τον οποίο κατέληξαν στην απόφαση αυτή. 

Ζ. Λοιπές διατάξεις 

1. Οι διατάξεις της παρούσας εφαρμόζονται για τα 
στοιχεία με ημερομηνία αναφοράς από την 31 Δεκεμ¬ 
βρίου 2016 και εφεξής. 

2. Εξουσιοδοτείται η Διεύθυνση Εποπτείας Πιστωτικού 
Συστήματος της Τράπεζας της Ελλάδος για την παροχή 
διευκρινίσεων και οδηγιών ως προς την εφαρμογή της 

παρούσας και τη διασφάλιση της συμμόρφωσης των 
πιστωτικών ιδρυμάτων που εμπίπτουν στην άμεση επο- 
πτεία της Τράπεζας της Ελλάδος με την παρούσα. 

Η πράξη αυτή να δημοσιευθεί στην Εφημερίδα της 
Κυβερνήσεως και να αναρτηθεί στον ιστότοπο της Τρά¬ 
πεζας της Ελλάδος. 

Ο Διοικητής 

ΙΩΑΝΝΗΣ ΣΤΟΥΡΝΑΡΑΣ 


Αριθμ. πράξης 111/31 .1.2017 (2) 

Ερμηνεία των διαφόρων περιστάσεων, όπου ένα 
ίδρυμα θεωρείται ότι τελεί σε κατάσταση αφε- 
ρεγγυότητας ή επαπειλούμενης αφερεγγυότη- 
τας για την εφαρμογή της υποχρέωσης άμεσης 
ενημέρωσης της Τράπεζας της Ελλάδος από το 
διοικητικό συμβούλιο του ιδρύματος, σύμφωνα 
με τα οριζόμενα στην παράγραφο 1 του εσωτε¬ 
ρικού άρθρου 81 του άρθρου 2 του ν. 4335/2015. 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 55 Α Καταστατικού της Τράπεζας της Ελ¬ 
λάδος, όπως ισχύει, 

β) το άρθρο 2 του ν. 4335/2015 «Επείγοντα μέτρα 
εφαρμογής του ν. 4334/2015 (Α' 80)» (ΦΕΚ Α' 87), όπως 
ισχύει, και ιδιαίτερα τις διατάξεις των εσωτερικών άρ¬ 
θρων 3 και 81 αυτού, 

γ) τον Κανονισμό (ΕΕ) αριθμ. 1093/2010 του Ευρω¬ 
παϊκού Κοινοβουλίου και του Συμβουλίου της 24ης 
Νοεμβρίου 2010 σχετικά με τη σύσταση Ευρωπαϊκής 
Εποπτικής Αρχής (Ευρωπαϊκή Αρχή Τραπεζών), την τρο¬ 
ποποίηση της απόφασης αριθμ. 716/2009/ΕΚ και την 
κατάργηση της απόφασης 2009/78/ΕΚ της Επιτροπής 
(ΕΕ 1331/12), όπως ισχύει, και ιδίως το άρθρο 16 αυτού, 

δ) τον Κανονισμό (ΕΕ) αριθμ. 1024/2013 του Συμβου¬ 
λίου της 15ης Οκτωβρίου 2013 για την ανάθεση ειδικών 
καθηκόντων στην Ευρωπαϊκή Κεντρική Τράπεζα σχετικά 
με τις πολιτικές που αφορούν την προληπτική εποπτεία 
των πιστωτικών ιδρυμάτων (ΕΕ Ε 287/63), και ιδίως τα 
άρθρα 4 και 6 αυτού, 

ε) τον Κανονισμό (ΕΕ) αριθμ. 806/2014 του Ευρωπαϊ¬ 
κού Κοινοβουλίου και του Συμβουλίου της 15 ης Ιουλίου 
2014 περί θεσπίσεως ενιαίων κανόνων και διαδικασίας 
για την εξυγίανση πιστωτικών ιδρυμάτων και ορισμέ¬ 
νων επιχειρήσεων επενδύσεων στο πλαίσιο ενός Ενιαίου 
Μηχανισμού Εξυγίανσης και ενός ΕνιαίουΤαμείου Εξυγί¬ 
ανσης και τροποποιήσεως του Κανονισμού (ΕΕ) αριθμ. 
1093/2010 (ΕΕ Ε 225/ 1), και ιδίως τα άρθρα 2, 7 και 18 
παρ. 4 αυτού, 

στ) τις Κατευθυντήριες γραμμές της Ευρωπαϊκής Αρχής 
Τραπεζών της 6ης Αυγούστου 2015 (ΕΒΑ/ΟΕ/2015/07) 
σχετικά με την ερμηνεία των διαφόρων περιστάσεων 
όπου ένα ίδρυμα θεωρείται ότι τελεί σε κατάσταση αφε- 
ρεγγυότητας ή επαπειλούμενης αφερεγγυότητας δυνάμει 
του άρθρου 32 παράγραφος 6 της οδηγίας 2014/59/ΕΕ, 


ζ) την σκοπιμότητα υιοθέτησης αντικειμενικών κρι¬ 
τηρίων προς υποστήριξη του έγκαιρου προσδιορισμού 
των πιστωτικών ιδρυμάτων που τελούν σε κατάσταση 
αφερεγγυότητας ή επαπειλούμενης αφερεγγυότητας, 

η) ότι από τις διατάξεις της παρούσας δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζει: 

να εξειδικεύσει τις περιπτώσεις που ένα ίδρυμα θεω¬ 
ρείται ότι τελεί σε κατάσταση αφερεγγυότητας ή επαπει- 
λούμενης αφερεγγυότητας για την εφαρμογή της υπο- 
χρέωσηςτου διοικητικού συμβουλίου του ιδρύματοςνα 
ενημερώνει άμεσα την Τράπεζα της Ελλάδος, όταν κρίνει 
ότι το εν λόγω ίδρυμα είναι σε κατάσταση αφερεγγυότη- 
τας ή επαπειλούμενης αφερεγγυότητας σύμφωνα με τα 
οριζόμενα στην παράγραφο 1 του εσωτερικού άρθρου 
81 του άρθρου 2 του ν. 4335/2015. 

Α. Γενικές διατάξεις 

1. Οι διατάξεις της παρούσας καταλαμβάνουν τα πι¬ 
στωτικά ιδρύματα και τις οντότητες των περιπτώσεων 
β), γ) ή δ) της παραγράφου 1 του εσωτερικού άρθρου 1 
του άρθρου 2 του ν. 4335/2015, που είναι εγκατεστημένα 
στην Ελλάδα και τα οποία υπόκεινται στην άμεση επο¬ 
πτεία της Τράπεζας της Ελλάδος (εφεξής «ιδρύματα»). 

2. Σε κάθε περίπτωση που το διοικητικό συμβούλιο 
ενός ιδρύματος διαπιστώσει ότι συντρέχουν ένα ή πε¬ 
ρισσότερα αντικειμενικά στοιχεία της παρούσας βάσει 
των οποίων κρίνεται ότι το ίδρυμα τελεί σε κατάσταση 
αφερεγγυότητας ή επαπειλούμενης αφερεγγυότητας, 
ενημερώνει άμεσα την Τράπεζα της Ελλάδος ως αρμό¬ 
δια αρχή αναφέροντας τα αντικειμενικά στοιχεία βάσει 
των οποίων κρίνεται ότι το ίδρυμα τελεί σε κατάσταση 
αφερεγγυότητας ή επαπειλούμενης αφερεγγυότητας. 

3. Ο κατάλογος των αντικειμενικών στοιχείων βάσει 
των οποίων διαπιστώνεται ότι ένα ίδρυμα τελεί σε κα¬ 
τάσταση αφερεγγυότητας ή επαπειλούμενης αφερεγ- 
γυότητας που περιλαμβάνεται στην παρούσα δεν είναι 
εξαντλητικός. 

4. Ως εκ τούτου, όταν το διοικητικό συμβούλιο ενός 
ιδρύματος διαπιστώσει ότι συντρέχουν αντικειμενικά 
στοιχεία που δεν περιλαμβάνονται στην παρούσα αλλά 
βάσει των οποίων κρίνεται ότι το ίδρυμα τελεί σε κατά¬ 
σταση αφερεγγυότητας ή επαπειλούμενης αφερεγγυό- 
τητας, ενημερώνει άμεσα την Τ ράπεζα της Ελλάδος ως 
αρμόδια αρχή για τα εν λόγω στοιχεία. 

Β. Αντικειμενικά στοιχεία βάσει των οποίων διαπιστώ¬ 
νεται ότι ένα ίδρυμα τελεί σε κατάσταση αφερεγγυότη- 
τας ή επαπειλούμενης αφερεγγυότητας 

1 .Τα αντικειμενικά στοιχεία που πρέπει να εξετάζονται 
προκειμένου να διαπιστωθεί από το διοικητικό συμβού¬ 
λιο ενός ιδρύματος ότι αυτό τελεί σε κατάσταση αφερεγ- 
γυότητας ή επαπειλούμενης αφερεγγυότητας, σχετίζο¬ 
νται με τους ακόλουθους τομείς, όπως εξειδικεύονται 
παρακάτω στην παρούσα: 

• κεφαλαιακή θέση του ιδρύματος, 

• θέση ρευστότητας του ιδρύματος, 

• τυχόν λοιπές απαιτήσεις για τη διατήρηση της άδειας 
λειτουργίας περιλαμβανομένων των ρυθμίσεων διακυ¬ 
βέρνησης και της επιχειρησιακής ικανότητας. 

2. Η διαπίστωση ότι ένα ίδρυμα τελεί σε κατάσταση 
αφερεγγυότητας ή επαπειλούμενης αφερεγγυότητας, 

δεν πρέπει να συνάγεται αυτόματα από οποιοδήποτε 
από τα αντικειμενικά στοιχεία της παρούσας μεμονω¬ 
μένα, αλλά κατόπιν προσεκτικής και σε συνολική βάση 
ανάλυσης των αντικειμενικών στοιχείων. Ωστόσο, εν¬ 
δέχεται να υπάρχουν περιπτώσεις που η ύπαρξη ενός 
και μόνο αντικειμενικού στοιχείου, λόγω του επιπέδου 
σοβαρότητας και του αντίκτυπού του, θα ήταν επαρκής 
για να διαπιστωθεί ότι ένα ίδρυμα τελεί σε κατάσταση 
αφερεγγυότητας ή επαπειλούμενης αφερεγγυότητας. 

3. Περαιτέρω ένδειξη για τη διαπίστωση ότι ένα ίδρυμα 
τελεί σε κατάσταση αφερεγγυότητας ή επαπειλούμε- 
νης αφερεγγυότητας, αποτελεί το γεγονός ότι το σχέδιο 
ανάκαμψής του ενεργοποιήθηκε και η εφαρμογή των 
επιλογών ανάκαμψης που επιλέχθηκαν δεν πέτυχε το 
σκοπό της. 

4. Κεφαλαιακή θέση 

4.1. Ένα ίδρυμα θεωρείται ότι τελεί σε κατάσταση 
αφερεγγυότητας ή επαπειλούμενης αφερεγγυότητας, 
εάν ήδη ισχύουν ή εάν υπάρχουν αντικειμενικά στοιχεία 
βάσει των οποίων κρίνεται ότι στο εγγύς μέλλον θα ισχύ¬ 
ουν τα ακόλουθα: 

α. το ίδρυμα δεν ικανοποιεί τις απαιτήσεις ιδίων κε¬ 
φαλαίων, περιλαμβανομένων των απαιτήσεων που επι¬ 
βάλλονται δυνάμει της περίπτωσης α) της παραγράφου 
1 του άρθρου 96 του ν. 4261/2014, κατά τρόπο που θα 
δικαιολογούσε την ανάκληση της άδειας λειτουργίας 
του, μεταξύ άλλων διότι το ίδρυμα έχει υποστεί ή είναι 
πιθανόν να υποστεί ζημίες οι οποίες θα εξαντλήσουν το 
σύνολο ή σημαντικό μέρος των ιδίων κεφαλαίων του, 

β. τα στοιχεία ενεργητικού του ιδρύματος υπολείπο¬ 
νται των υποχρεώσεών του. 

4.2. Η αξιολόγηση των ανωτέρω συνθηκών, βασίζε¬ 
ται σε αντικειμενικά στοιχεία όπως, μεταξύ άλλων, τα 
ακόλουθα: 

α. το επίπεδο και η σύνθεση των ιδίων κεφαλαίων 
του ιδρύματος και εάν αυτό πληροί τις ελάχιστες και 
πρόσθετες απαιτήσεις ιδίων κεφαλαίων σύμφωνα με 
το άρθρο 92 του Κανονισμού (ΕΕ) αριθμ. 575/2013 και 
την περίπτωση α) της παραγράφου 1 του άρθρου 96 
του ν. 4261/2014, 

β. τα αποτελέσματα τυχόν ελέγχου ποιότητας των στοι¬ 
χείων ενεργητικού που έχει διενεργηθεί από τις αρμόδιες 
αρχές, τα οποία υποδεικνύουν ότι η αξία των στοιχείων 
ενεργητικού έχει μειωθεί σημαντικά, με αποτέλεσμα να 
μην ικανοποιούνται οι απαιτήσεις ιδίων κεφαλαίων, εφό¬ 
σον αυτά είναι διαθέσιμα, 

γ. τα αποτελέσματα οποιασδήποτε αποτίμησης η 
οποία έχει καταρτιστεί όσον αφορά το συγκεκριμένο 
ίδρυμα και η οποία άπτεται της αξίας των στοιχείων 
ενεργητικού και των υποχρεώσεών του, στον βαθμό που 
αυτή ανταποκρίνεται στις προϋποθέσεις του εσωτερικού 
άρθρου 36 του άρθρου 2 του ν. 4335/2015, βάσει των 
οποίων κρίνεται ότι τα στοιχεία ενεργητικού του ιδρύμα¬ 
τος υπολείπονται των υποχρεώσεών του ή είναι πιθανόν 
να υπολείπονται στο εγγύς μέλλον. Στοιχεία από τα απο¬ 
τελέσματα της αποτίμησης είναι δυνατόν να χρησιμο¬ 
ποιηθούν προκειμένου να καθοριστεί αν το ίδρυμα δεν 
ικανοποιεί ή είναι πιθανόν να μην ικανοποιεί στο εγγύς 
μέλλον τις απαιτήσεις ιδίων κεφαλαίων που προβλέπο- 


νται στον ν. 4261/2014 και στον Κανονισμό (ΕΕ) αριθμ. 
575/2013 κατά τρόπο που να δικαιολογεί την ανάκληση 
της άδειας λειτουργίας του, εφόσον τα εν λόγω στοιχεία 
είναι διαθέσιμα. 

4.3. Επιπρόσθετα των ανωτέρω και εφόσον είναι συνα¬ 
φή με τα χαρακτηριστικά του ιδρύματος, λαμβάνονται 
υπόψη τα ακόλουθα στοιχεία: 

α. κίνδυνοι για την κεφαλαιακή θέση και τη βιωσιμότη¬ 
τα του ιδρύματος οι οποίοι απορρέουν από σημαντική 
και μη προσωρινή αύξηση του κόστους χρηματοδότη¬ 
σής του σε ιδιαίτερα υψηλό επίπεδο, 
β. η πιθανότητα να γίνουν απαιτητά στο εγγύς μέλλον 
σημαντικά εκτός ισολογισμού στοιχεία του ιδρύματος 
(π.χ. ενδεχόμενες υποχρεώσεις), που θα προκαλέσουν 
σημαντικές ζημίες και θα απειλήσουν την κεφαλαιακή 
θέση και τη βιωσιμότητά του, 
γ. σημαντικές δυσμενείς εξελίξεις στο μακροοικονο¬ 
μικό περιβάλλον που θα μπορούσαν να απειλήσουν την 
κεφαλαιακή θέση και τη βιωσιμότητα του ιδρύματος, 
περιλαμβανομένων συναφών εξελίξεων στα επιτόκια, 
στις αξίες των ακινήτων ή στην οικονομική ανάπτυξη, 
δ. σημαντική επιδείνωση της αντίληψης της αγοράς 
για το ίδρυμα, η οποία αποτυπώνεται σε δείκτες που 
υποδηλώνουν ότι η φερεγγυότητά του έχει επιδεινωθεί 
σημαντικά και η κεφαλαιακή θέση και η βιωσιμότητά 
του απειλούνται, όπως προκύπτει, μεταξύ άλλων, από 
ραγδαία μείωση της τιμής της σχέσης αγοραίας τιμής 
μετοχής και λογιστικής αξίας ή από μια απότομη αύξη¬ 
ση του επιπέδου οικονομικής μόχλευσης (δηλαδή της 
οικονομικής μόχλευσης που επιμετράται ως ο λόγος του 
συνόλου του ενεργητικού προς την αγοραία αξία των 
ιδίων κεφαλαίων), ή 

ε. σημαντική και μη προσωρινή επιδείνωση στην εξέ¬ 
λιξη, σε απόλυτες και σχετικές τιμές των δεικτών αγοράς, 
συμπεριλαμβανομένων, εφόσον είναι διαθέσιμοι, δει¬ 
κτών που βασίζονται στα ίδια κεφάλαια (για παράδειγμα 
τιμή μετοχής και δείκτης λογιστικής αξίας προς αγοραία 
αξία μετοχής) ή δεικτών που βασίζονται στο χρέος (για 
παράδειγμα συμφωνίες ανταλλαγής κινδύνου αθέτησης 
ή περιθώρια δανείων μειωμένης εξασφάλισης) που υπο¬ 
δεικνύουν ότι το ίδρυμα είναι πιθανόν να υποστεί ζημίες 
που θα μπορούσαν να απειλήσουν την κεφαλαιακή του 
θέση και τη βιωσιμότητά του. 

5. Θέση ρευστότητας 

5.1. Ένα ίδρυμα θεωρείται ότι τελεί σε κατάσταση 
αφερεγγυότητας ή επαπειλούμενης αφερεγγυότητας, 
εάν ήδη ισχύουν ή εάν υπάρχουν αντικειμενικά στοιχεία 
βάσει των οποίων κρίνεται ότι στο εγγύς μέλλον θα ισχύ¬ 
ουν τα ακόλουθα: 

α. το ίδρυμα δεν ικανοποιεί τις κανονιστικές απαιτήσεις 
ρευστότητας, περιλαμβανομένων των απαιτήσεων που 
επιβάλλονται σύμφωνα με το άρθρο 98 του ν. 4261 /2014 
κατά τρόπο που θα δικαιολογούσε την ανάκληση της 
άδειας λειτουργίας του ή 

β. το ίδρυμα δεν είναι σε θέση να εξοφλήσει οφειλές 
και υποχρεώσεις όταν αυτές καταστούν απαιτητές. 

5.2. Η αξιολόγηση των ανωτέρω συνθηκών, βασίζε¬ 
ται σε αντικειμενικά στοιχεία όπως, μεταξύ άλλων, τα 
ακόλουθα: 

α. σημαντικές δυσμενείς εξελίξεις, που επηρεάζουν τη 
θέση ρευστότητας του ιδρύματος και τη βιωσιμότητα 
του χρηματοδοτικού του προφίλ, καθώς και τη συμμόρ¬ 
φωσή του με τις ελάχιστες απαιτήσεις ρευστότητας όπως 
ορίζονται στον Κανονισμό (ΕΕ) αριθμ. 575/2013 και τις 
πρόσθετες απαιτήσεις που επιβάλλονται σύμφωνα με το 
άρθρο 105 αυτού ή σύμφωνα με τις εθνικές ελάχιστες 
απαιτήσεις ρευστότητας, όπως αυτές ισχύουν, 

β. σημαντική μη προσωρινή δυσμενής εξέλιξη του 
αποθέματος ρευστότητας του ιδρύματος και της αντι¬ 
σταθμιστικής ικανότητάς του. Κατά την αξιολόγηση της 
αντισταθμιστικής ικανότητας λαμβάνονται υπόψη τα 
ακόλουθα στοιχεία κατά περίπτωση: 

- πολύ πιθανές εισροές ρευστότητας, συμπεριλαμ¬ 
βανομένων ληφθεισών δεσμευμένων πιστωτικών και 
ταμειακών γραμμών, 

- τυχόν προβλεπόμενες συμβατικές εισροές, 

- η δυνατότητα ανανέωσης της χρηματοδότησης (πε- 
ριλαμβανομένης της διάρκειας και του είδους των μέσων 
της νέας χρηματοδότησης), 

- η πρόσβαση σε μακροπρόθεσμη χρηματοδότηση, 

- έκτακτες και σημαντικές μειώσεις ή κατάργηση γραμ¬ 
μών ρευστότητας από τους αντισυμβαλλόμενους, 

γ. μη προσωρινή αύξηση του κόστους χρηματοδότη¬ 
σης του ιδρύματος σε ιδιαίτερα υψηλά επίπεδα, ιδίως 
εφόσον αποτυπώνεται ως αύξηση στα κόστη (για πα¬ 
ράδειγμα αύξηση των περιθωρίων) εξασφαλισμένων 
και μη εξασφαλισμένων χρηματοδοτήσεων, 

δ. σημαντική δυσμενής εξέλιξη των υφιστάμενων και 
μελλοντικών υποχρεώσεων του ιδρύματος. Κατά την αξι¬ 
ολόγηση της εξέλιξης των υποχρεώσεων λαμβάνονται 
υπόψη τα ακόλουθα στοιχεία κατά περίπτωση: 

- αναμενόμενες και έκτακτες εκροές ρευστότητας, 
περιλαμβανομένων αιτημάτων από τους αντισυμβαλ¬ 
λομένους του ιδρύματος για απαιτήσεις περιθωρίου 
ασφάλισης (ηιβιτιίη ε3ΐΐ5) ή/και πρόωρη εξόφληση υπο¬ 
χρεώσεων, καθώς και ενδείξεις για ενδεχόμενη μαζική 
απόσυρση καταθέσεων, 

- αναμενόμενες και έκτακτες απαιτήσεις για εξασφαλί¬ 
σεις, καθώς και η εξέλιξη της απομείωσης των εξασφα¬ 
λίσεων από τους κεντρικούς και άλλους αντισυμβαλ¬ 
λόμενους, 

- τυχόν ενδεχόμενες υποχρεώσεις, συμπεριλαμβανο¬ 
μένων και υποχρεώσεων που προκύπτουν από χορηγη- 
θείσες πιστωτικές γραμμές και γραμμές ρευστότητας, 

ε. τη θέση του ιδρύματος στα συστήματα πληρωμών, 
εκκαθάρισης και διακανονισμού και οποιαδήποτε έν¬ 
δειξη ότι αντιμετωπίζει δυσκολίες να αντεπεξέλθει στις 
υποχρεώσεις του, μεταξύ άλλων να εκτελέσει πληρωμές 
στα εν λόγω συστήματα, 

στ. εξελίξεις που είναι πιθανό να επιβαρύνουν σημαντι¬ 
κά τη φήμη του ιδρύματος, ειδικότερα σημαντικές υπο- 
βαθμίσειςτηςπιστοληπτικήςτου διαβάθμισηςαπό έναν 
ή περισσότερους εξωτερικούς οργανισμούς πιστοληπτι- 
κής αξιολόγησης που οδηγούν σε σημαντικές εκροές ή 
σε έλλειψη δυνατότητας ανανέωσης χρηματοδοτήσεων 
ή στην ενεργοποίηση συμβατικών ρητρών που βασίζο¬ 
νται στις εξωτερικές αξιολογήσεις της πιστοληπτικής 
διαβάθμισης. 


5.3. Επιπρόσθετα των ανωτέρω και εφόσον είναι συνα¬ 
φή με τα χαρακτηριστικά του ιδρύματος, λαμβάνονται 
υπόψη τα ακόλουθα στοιχεία: 

α. σημαντικές δυσμενείς εξελίξεις στο μακροοικονομι¬ 
κό περιβάλλον οι οποίες θα μπορούσαν να απειλήσουν 
τη χρηματοοικονομική θέση και τη βιωσιμότητα του 
ιδρύματος, περιλαμβανομένων εξελίξεων στα επιτόκια, 
στις αξίες των ακινήτων ή στην οικονομική ανάπτυξη ή 

β. σημαντική επιδείνωση της αντίληψης της αγοράς 
για το ίδρυμα, η οποία αποτυπώνεται από ενδείξεις μη 
προσωρινής επιδείνωσης στην εξέλιξη, σε απόλυτες και 
σχετικές τιμές των δεικτών αγοράς. Σε αυτούς τους δεί¬ 
κτες συμπεριλαμβάνονται, εφόσον είναι διαθέσιμοι, δεί¬ 
κτες που βασίζονται στα ίδια κεφάλαια (για παράδειγμα 
τιμή μετοχής και δείκτης λογιστικής αξίας προς αγοραία 
αξία μετοχής) ή δείκτες που βασίζονται στο χρέος (για 
παράδειγμα συμφωνίες ανταλλαγής κινδύνου αθέτησης 
ή περιθώρια δανείων μειωμένης εξασφάλισης) που υπο¬ 
δεικνύουν ότι το ίδρυμα είναι πιθανό να υποστεί ζημίες 
ή να αντιμετωπίσει προβλήματα ρευστότητας που θα 
μπορούσαν να απειλήσουν τη βιωσιμότητά του. 

6. Λοιπές απαιτήσεις για τη διατήρηση άδειας λειτουρ¬ 
γίας 

6.1. Ένα ίδρυμα θεωρείται ότι τελεί σε κατάσταση 
αφερεγγυότητας ή επαπειλούμενης αφερεγγυότητας, 
όταν δεν ικανοποιεί ή είναι πιθανόν να μην ικανοποιεί 
στο εγγύς μέλλον, τις απαιτήσεις για τη διατήρηση της 
άδειας λειτουργίας του. 

6.2. Ως εκ τούτου, μεταξύ άλλων, εξετάζεται εάν υπάρ¬ 
χουν σοβαρές αδυναμίες στις ρυθμίσεις διακυβέρνησης 
και στην επιχειρησιακή ικανότητα του ιδρύματος οι οποί¬ 
ες έχουν ουσιώδη αντίκτυπο στην ικανότητα παροχής 
υπηρεσιών και στην αξιοπιστία του. 

6.3. Αντικειμενικά στοιχεία που θεωρούνται ένδειξη 
ότι το ίδρυμα παρουσιάζει σοβαρές αδυναμίες στις ρυθ¬ 
μίσεις διακυβέρνησής του, αποτελούν μεταξύ άλλων τα 
εξής: 

α. σημαντικές ανακρίβειες στις εποπτικές αναφορές ή 
στις οικονομικές καταστάσεις, ιδίως εάν έχουν ως απο¬ 
τέλεσμα ο εξωτερικός ελεγκτής να αρνηθεί να εκδώσει 
γνώμη ή να εκδώσει γνώμη με επιφύλαξη, 

β. παρατεταμένο αδιέξοδο στο διοικητικό συμβούλιο 
του ιδρύματος που οδηγεί σε αδυναμία λήψης κρίσιμων 
αποφάσεων, 

γ. συσσώρευση ουσιωδών ανεπαρκειών σε βασικούς 
τομείς των ρυθμίσεων διακυβέρνησης, όπως ενδεικτικά: 

- ανεπαρκής στρατηγικός σχεδιασμός και ανεπαρκής 
τυποποίηση της ανοχής/διάθεσης ανάληψης κινδύνου 
και του πλαισίου διαχείρισης κινδύνου του ιδρύματος, 
που οδηγεί σε αδυναμία όσον αφορά τον εντοπισμό, τη 
διαχείριση και την αναφορά των κινδύνων στους οποί¬ 
ους εκτίθεται ή ενδέχεται να εκτεθεί, 

- ουσιώδεις αδυναμίες, ανεπάρκειες ή ζητήματα που 
διαπιστώθηκε ότι δεν αναφέρθηκαν κατάλληλα ή/και 
έγκαιρα στο διοικητικό συμβούλιο, 

- ανεπαρκείς μηχανισμοί εσωτερικού ελέγχου, 

- σημαντική επιβάρυνση της φήμης που οφείλεται 
στη μη συμμόρφωση των προσώπων που κατέχουν 
σημαντικές θέσεις εντός του ιδρύματος με τα κριτήρια 
ικανότητας και ήθους, 

- σημαντική επιβάρυνση της φήμης που προκύπτει 
από έλλειψη διαφάνειας κατά την άσκηση της επιχει¬ 
ρηματικής δραστηριότητας και των λειτουργιών ή την 
ατελή/ ανακριβή κοινοποίηση πληροφοριών, 

- σημαντικές αντιδικίες ή διαφορές κατά τον διορισμό 
και τη διαδοχή προσώπων που κατέχουν σημαντικές 
θέσεις εντός του ιδρύματος, 

- σοβαρές περιπτώσεις μη συμμόρφωσης με τις απαι¬ 
τήσεις αποδοχών. 

6.4. Αντικειμενικά στοιχεία ότι το ίδρυμα παρουσιάζει 
σοβαρές αδυναμίες στην επιχειρησιακή του ικανότητα 
να παρέχει υπηρεσίες, αποτελούν μεταξύ άλλων: 

α. η αδυναμία του ιδρύματος, λόγω συνεχών επιχειρη¬ 
σιακών περιορισμών, να εκπληρώνει πλέον τις υποχρεώ¬ 
σεις του έναντι των πιστωτών του, ειδικότερα, η αδυνα¬ 
μία να εξασφαλίζει πλέον την ασφάλεια των κεφαλαίων 
που του έχουν εμπιστευθεί οι καταθέτες του, 
β. η αδυναμία του ιδρύματος να εκτελέσει ή να λάβει 
πληρωμές και ως εκ τούτου να ασκήσει τις δραστηριό- 
τητέςτου λόγω συνεχών επιχειρησιακών περιορισμών, 
γ. η απώλεια εμπιστοσύνης της αγοράς και των κα¬ 
ταθετών προς το ίδρυμα λόγω λειτουργικών κινδύνων, 
με αποτέλεσμα το ίδρυμα να μην είναι πλέον σε θέση 
να εκτελέσει τις επιχειρηματικές του δραστηριότητες 
(όπως τεκμηριώνεται από την απροθυμία των αντισυμ¬ 
βαλλομένων του και άλλων ενδιαφερομένων μερών να 
συναλλάσσονται ή να παρέχουν κεφάλαια στο ίδρυμα 
και, κατά περίπτωση, από την πρόθεση των υφισταμέ¬ 
νων αντισυμβαλλομένων να καταγγείλουν τις συμβάσεις 
τους, περιλαμβανομένης και της περίπτωσης μαζικής 
απόσυρσης καταθέσεων). 

Γ. Λοιπές διατάξεις 

Εξουσιοδοτείται η Διεύθυνση Εποπτείας Πιστωτικού 
ΣυστήματοςτηςΤράπεζαςτης Ελλάδος να παρέχει οδη¬ 
γίες και διευκρινίσεις για την εφαρμογή της παρούσας. 

Η πράξη αυτή να δημοσιευθεί στην Εφημερίδα της 
Κυβερνήσεως και να αναρτηθεί στον ιστότοπο τηςΤρά- 
πεζας της Ελλάδος. 

Ο Διοικητής 

ΙΩΑΝΝΗΣ ΣΤΟΥΡΝΑΡΑΣ 


Αριθμ. πράξης 112/31 .1.2017 (3) 

Υποβολή εποπτικών αναφορών χρηματοοικο¬ 
νομικής πληροφόρησης από πιστωτικά ιδρύμα¬ 
τα σύμφωνα με τον Κανονισμό (ΕΕ) 2015/534 της 
Ευρωπαϊκής Κεντρικής Τράπεζας. 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τα άρθρα 2,55Α και 55Γ του Καταστατικού τηςΤρά- 
πεζας της Ελλάδος (ΦΕΚ Α' 298/1927), 
β) τις διατάξεις του ν. 4261 /2014 «Πρόσβαση στη δρα¬ 
στηριότητα των πιστωτικών ιδρυμάτων και προληπτική 
εποπτεία πιστωτικών ιδρυμάτων και επιχειρήσεων (εν¬ 
σωμάτωση της Οδηγίας 2013/36/ΕΕ), κατάργηση του 


ν. 3601/2007 και άλλες διατάξεις» (ΦΕΚ Α' 107), και ιδίως 
τα άρθρα 4, 6 και 44 αυτού, 
γ) τον Κανονισμό (ΕΕ) αριθμ. 1024/2013 του Συμβουλί¬ 
ου της 15ης Οκτωβρίου 2013 για την ανάθεση καθηκό¬ 
ντων στην Ευρωπαϊκή Κεντρική Τράπεζα σχετικά με τις 
πολιτικές που αφορούν την προληπτική εποπτεία των 
πιστωτικών ιδρυμάτων (ΕΕ ί 287/63, 29.10.2013), και 
ιδίως τα άρθρα 4, 6 και 10 αυτού, 
δ) τον Κανονισμό (ΕΕ) αριθμ. 2014/468 της Ευρωπα¬ 
ϊκής Κεντρικής Τράπεζας της 16ης Απριλίου 2014 που 
θεσπίζει το πλαίσιο συνεργασίας μεταξύ της Ευρωπαϊ¬ 
κής ΚεντρικήςΤράπεζας, των εθνικών αρμόδιων αρχών 
και των εθνικών εντεταλμένων αρχών εντός του ενιαίου 
εποπτικού μηχανισμού (κανονισμός για το πλαίσιο ΕΕΜ) 
(ΕΚΤ/2014/17) (ΕΕ ί 181/1,14.5.2014), και ιδίως τα άρθρα 
21,140 και 141 παράγραφος 1 αυτού, 
ε) τον Κανονισμό (ΕΕ) αριθμ. 2015/534 της Ευρωπαϊ¬ 
κής ΚεντρικήςΤράπεζαςτης 17ης Μαρτίου 2015 για την 
υποβολή εποπτικών αναφορών σχετικά με την χρημα¬ 
τοοικονομική πληροφόρηση (ΕΚΤ/2015/13) (ΕΕ Ε86/16, 
31.3.2015), και ιδίως τα άρθρα 1, 6 έως 8 και 10 έως 15 
αυτού, 

στ) την απόφαση της Ευρωπαϊκής ΚεντρικήςΤράπε¬ 
ζας της 2ας Ιουλίου 2014 σχετικά με την υποβολή στην 
Ευρωπαϊκή Κεντρική Τράπεζα εποπτικών δεδομένων τα 
οποία παρέχουν οι εποπτευόμενες οντότητες στις εθνι¬ 
κές αρμόδιες αρχές σύμφωνα με τον εκτελεστικό κανο¬ 
νισμό (ΕΕ) αριθμ. 680/2014της Επιτροπής (ΕΚΤ/2014/29) 
(ΕΕ 1214/34,19.7.2015), 

ζ) την ανάγκη να διαθέτει η Τ ράπεζα της Ελλάδος την 
εξειδικευμένη πληροφόρηση που συλλέγεται, σύμφωνα 
με τον Κανονισμό (ΕΕ) 2015/534 για την εξυπηρέτηση 
και άλλων σκοπών της Τράπεζας της Ελλάδος, πέραν 
των εποπτικών, όπως αυτοί καθορίζονται στα άρθρα 2, 
55Α και 55Γ του Καταστατικού της, με σκοπό την πλη¬ 
ρέστερη ανάλυση των χρηματοοικονομικών εξελίξεων, 
την κατάρτιση σχετικών στατιστικών δεικτών για την 
παρακολούθηση και ανάλυση των εξελίξεων στην αγο¬ 
ρά του χρηματοπιστωτικού τομέα, καθώς επίσης, και τη 
χρήση της ως τμήμα ενός ευρύτερου εθνικού πλαισίου 
υποβολής αναφορών, 

η) ότι από τις διατάξεις της παρούσας πράξης δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζει: 

1. Να καθορίσει τις καταληκτικές ημερομηνίες για την 
υποβολή προς την Τ ράπεζα της Ελλάδος των εποπτικών 
αναφορών σχετικά με τη χρηματοοικονομική πληρο¬ 
φόρηση, που προβλέπονται στα άρθρα 6 έως 15 του 
Κανονισμού 2015/534, ως εξής: 

α) για τις σημαντικές εποπτευόμενες οντότητες που 
δεν ανήκουν σε σημαντικό εποπτευόμενο όμιλο, περι- 
λαμβανομένωντων υποκαταστημάτων λειτουργούντων 
στην Ελλάδα πιστωτικών ιδρυμάτων που εδρεύουν σε 
κράτος μέλος της ΕΕ που δεν συμμετέχει στον Ενιαίο 
Εποπτικό Μηχανισμό (εφεξής ΕΕΜ), σε ατομική βάση: 
η 30η εργάσιμη ημέρα μετά την ημερομηνία αναφοράς 
των εν λόγω στοιχείων, 

β) για τις σημαντικές εποπτευόμενες οντότητες που 
ανήκουν σε σημαντικό εποπτευόμενο όμιλο και τις θυγα- 

τρικές σημαντικών εποπτευόμενων ομίλων εγκατεστη¬ 
μένες σε μη συμμετέχον κράτος μέλος ή τρίτη χώρα, σε 
ατομική βάση: η 35η εργάσιμη ημέρα μετά την ημερο¬ 
μηνία αναφοράς των εν λόγω στοιχείων, 
γ) για τους λιγότερο σημαντικούς εποπτευόμενους 
ομίλους, σε ενοποιημένη βάση: η 35η εργάσιμη ημέρα 
μετά την ημερομηνία αναφοράς των εν λόγω στοιχείων, 
δ) για τις λιγότερο σημαντικές εποπτευόμενες οντότη¬ 
τες που δεν ανήκουν σε εποπτευόμενο όμιλο, καθώς και 
για τα υποκαταστήματα που λειτουργούν στην Ελλάδα 
πιστωτικών ιδρυμάτων που εδρεύουν σε κράτος μέλος 
της ΕΕ που δεν συμμετέχει στον ΕΕΜ, σε ατομική βάση: 
η 35η εργάσιμη ημέρα μετά την ημερομηνία αναφοράς 
των εν λόγω στοιχείων, καθώς και 
ε) για τις λιγότερο σημαντικές εποπτευόμενες οντότη¬ 
τες που ανήκουν σε λιγότερο σημαντικό εποπτευόμενο 
όμιλο, σε ατομική βάση: η 40η εργάσιμη ημέρα μετά την 
ημερομηνία αναφοράς των εν λόγω στοιχείων. 

2. Η Τράπεζα της Ελλάδος δύναται να χρησιμοποιεί 
τα στοιχεία που συλλέγονται σύμφωνα με τον Κανονι¬ 
σμό (ΕΕ) 2015/534 για την επίτευξη και των σκοπών του 
Καταστατικού της κατά τα οριζόμενα στα άρθρα 2,55Α 
και 55Γ αυτού. 


3. Η Τράπεζα της Ελλάδος δύναται να συλλέγει τις 
προβλεπόμενες στην παράγραφο 6 του άρθρου 6, στην 
παράγραφο 7 του άρθρου 7, στην παράγραφο 9 του 
άρθρου 11, στην παράγραφο 11 του άρθρου 13, στην 
παράγραφο 10 του άρθρου 14 πληροφορίες που υπο¬ 
βάλλονται στην Ευρωπαϊκή Κεντρική Τράπεζα ως τμήμα 
ενός ευρύτερου εθνικού πλαισίου υποβολής αναφορών 
το οποίο δύναται να περιλαμβάνει επιπλέον εποπτική 
χρηματοοικονομική πληροφόρηση και να εξυπηρετεί 
και άλλους σκοπούς της Τράπεζας της Ελλάδος, πέραν 
των εποπτικών, όπως αυτοί καθορίζονται στα άρθρα 2, 
55Α και 55Γ του Καταστατικού της. 

4. Οι διατάξεις της παρούσας ισχύουν από την ημερο¬ 
μηνία δημοσίευσής στην Εφημερίδα της Κυβερνήσεως. 

5. Εξουσιοδοτείται η Διεύθυνση Εποπτείας Πιστωτικού 
Συστήματος τηςΤράπεζας της Ελλάδος να παρέχει διευ¬ 
κρινίσεις και οδηγίες για την εφαρμογή της παρούσας. 

Η πράξη αυτή να δημοσιευθεί στην Εφημερίδα της 
Κυβερνήσεως και να αναρτηθεί στον ιστότοπο της Τρά¬ 
πεζας της Ελλάδος. 

Ο Διοικητής 

ΙΩΑΝΝΗΣ ΣΤΟΥΡΝΑΡΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























